Charles Melvin Price

Charles Melvin PRICE (n. la  1-an de januaro 1905 en Orienta Sankta Luiso, Ilinojso -  m. la 22-an de aprilo 1988 en Camp Springs, Marilando) estis usona politikisto. Inter 1945 kaj 1988 (dum 43 jaroj), li reprezentis la subŝtaton Ilinojso en la Usona Ĉambro de Reprezentantoj.

 Kariero 
Price studis ĉe la Universitato Sankta Luiso kaj poste laboris kiel ĵurnalisto, antaŭ ol servi kiel sekretario de kongresano Edwin M. Schaefer. Li membriĝis en la armeo kaj servis kiel furiero dum la Dua Mondmilito.

En la kongresaj elektoj de 1944, Price estis  elektita al la Usona Ĉambro de Reprezentantoj en Vaŝingtono, por la 22-a distrikto de Ilinojso, sukcedante Calvin D. Johnson la 3-an de januaro 1945. Post 21 reelektoj, li restis en la Kongreso ĝis sia morto la 22-an de aprilo 1988. Li ŝanĝis distriktojn plurfoje pro redistriktigado. Ĝis 1988, li reprezentis kvin distriktojn en sia ŝtato (la 21-a, 22-a, 23-a, 24-a kaj 25-a). Lia tempo en la Kongreso inkluzivis la finon de la Dua Mondmilito, la komencon de la Malvarma Milito, la Korea Milito, la Vjetnama Milito, kaj nacie, la Civitanrajtan Movadon, same kiel la Watergate-skandalon en 1974.

Inter 1967 kaj 1977, Price estis prezidanto de la Komitato pri Normoj de Oficiala Konduto. De 1973 ĝis 1975, li prezidis la Komuna Komitato pri Atoma Energio. Inter 1975 kaj 1985, li prezidis la Komitaton pri Armitaj Servoj.

Lian kongresan seĝon poste okupis Jerry Costello.

 Referencoj 

 Eksteraj ligiloj 

 Eniro de la Kongresa Biografia Vortaro

Kategorio:Usonaj politikistoj